Erasmus+ izvješće

Erasmus+ je program EU-a za potporu obrazovanju, osposobljavanju, mladima i sportu u Europi. Na Erasmus smo se prijavili preko natječaja za mobilnost koji je bio objavljen na stranici Erasmusa Srednje škole Čakovec. U prijavu smo stavili opći prosjek ocjena završenih razreda, ocjene iz zdravstvenih njega te ocjene iz stranog jezika. U prijavu je ulazilo i motivacijsko pismo. Prema tim kriterijima bili smo anonimno vrednovani bodovima. Prijavili smo se kako bi se usavršili u svojoj struci, upoznali nove načine rada, saznali kakav je to život u velikome gradu te kako bi upoznali novi jezik. Za mobilnost smo se pripremali radionicama. Radionice su bile financijske, kulturološke te jezične od kojih je jedna bila engleska, a druga portugalska. Bili smo u Portugalu, u Bragi, nedaleko od grada Porto. Praksu smo obavljali u raznim staračkim domovina, točnije u 4 njih. Radili smo njegu štićenika u krevetu, tuširanje štićenika, pomagali smo im u hranjenju, hranili smo puten nazogastrične sonde i gastrostome. Neki od nas imali su priliku previjati rane ili barem gledati previjanje rana, dok su neki postavljali nazogastrične sonde. Praksa u Hrvatskoj je dosta drugačija, ona je ubrzana i vrlo sterilna, dok se praksa u Portugalu obavlja sporo i polako s jako malo rukavica i malo dezinfekcijskih sredstava. Bilo nam je jako lijepo, zabavno i nezaboravno iskustvo. Naučili smo mnogo toga i ne samo vezano uz našu struku, već ponešto o Portugalu i njegovim stanovnicima, ponešto o životu u velikom gradu. Obišli smo mnoge gradove i mnoge znamenitosti Portugala i ostali smo oduševljeni. Vidjeli smo glavni grad Portugala, Lisabon i poznato svetište Fatimu, imali smo prilike okupat se u atlantskome oceanu. Oduševljeni smo ljudima koji žive u Portugalu, svi su dobri pristupačni i ljubazni, nikome nikad nije bio problem izdvojiti svoje vrijeme da bi nama pomogao. Preporučili bismo Erasmus+ zato što je to prilika s kojim možete vidjeti svijet i pritom učiti ono što vas najviše zanima te steći nova iskustva i navike. Smatramo da je ovo jedno veliko životno iskustvo, koje će nam pomoći u daljnjem zapošljavanju. Erasmus+ projekt je uveliko utjecao na naš pogled na svijet u kojem živimo i na svijet koji ćemo tek upoznati kroz školovanje i zaposlenje.